Fiziañs a  cheller kaout ivez, o welet ar re a zo o teskiñ brezhoneg er chentelioù noz. Tud a bep oad, hag a bep micher a vez gwelet. Yolande Coëffic-Groix a blij dezhi, bremañ, ober haptonomiezh e brezhoneg (sikour ar gerent da vont e darempred gant ar babig e-barzh korf e vamm). Ne oa den ebet gouest dober ar vicher-se en hor yezh betek-henn . Soñj ho peus eus Goulven Largouet : desket en deus brezhoneg un nebeut bloavezhioù zo ha skrivet en deus deomp e brezhoneg eus Antartika ! Domitille André he deus kontet he labour gant ar re yaouank e-barzh ar « mission locale » e Pondi. Ha plijadur hon eus bet o selaou Buhendwe Eluga , un Afrikan deuet sod gant ar brezhoneg. Emañ o sevel  ur   geriadur « swahili/brezhoneg ». Ha rein a ra kentelioù swahili el lise Diwan bremañ. .Gant piv e vo lavaret eo kloz ha mod kozh ar brezhoneg ?